EkBass/fiwiki-20250220-pages-articles huggingface dataset:
Dieenit

Dieeni eli diolefiini tai alkadieeni on tyydyttymätön hiilivety tai muu orgaaninen yhdiste, jossa hiiliatomien välillä on kaksi kaksoissidosta. ==Luokat== Dieenit voidaan jakaa kolmeen luokkaan kaksoissidosten sijoittumisen perusteella: *Konjugoituneissa dieeneissä kaksoissidosten välillä on yksi yksinkertainen sigmasidos. Konjugoituneissa dieeneissä hiiliatomien p-orbitaalien välillä on vuorovaikutuksia ja ne yhtyvät elektronipilveksi. * Jos kaksoissidokset lähtevät samasta hiilestä, kutsutaan dieeniä kumulatiiviseksi tai kumuloiduksi. Tällaisia dieenejä nimitetään usein alleeneiksi. *Jos kaksoissidosten välillä on useampi kuin yksi yksinkertainen sidos, on dieeni isoloitunut.Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 28.03.2011 ==Valmistus ja reaktioita== Teollisesti merkittävimmät dieenit ovat konjugoituneita ja niitä ovat muun muassa butadieeni, isopreeni, kloropreeni ja syklopentadieeni. Butadieeniä valmistetaan butaanista krakkaamalla, mutta muita tuotetaan synteettisesti. Butadieeni on yleisesti käytetty lähtöaine muiden dieenien valmistuksessa. Siitä voidaan tehdä sekä syklisiä että avoketjuisia dieenejä metallikatalysoidulla oligomerisointireaktiolla. Esimerkiksi nikkelikatalyytin (Ni) avulla butadieenistä voidaan valmistaa kuutta erilaista dieeniä oligomerisointireaktion avulla. Jos dieenejä ei voi valmistaa oligomerisoimalla, käytetään usein metateesireaktiota. Reaktion lähtöaineet ovat rengasrakenteisia alkeeneja, jotka reagoivat eteenin kanssa muodostaen isoloituneen dieenin. Näin voidaan valmistaa esimerkiksi 1,5-syklo- oktadieenistä 1,5-heksadieeniä ja syklododekeenista 1,13-tetradekadieeniä. Muiden alkeenien tavoin, tärkeimmät dieenien reaktioista ovat additioreaktioita, joihin kuuluvat muun muassa polymeroituminen, esimerkiksi butadieenista saadaan polybutadieenia, ja Diels–Alder-reaktio. Konjugoiduilla dieeneillä tapahtuu elektrofiilisella additioreaktiolla usein sekä 1,2- että 1,4-additiota. 1,4-additioita ei tapahdu muilla alkeeneilla, koska konjugoituneilla dieeneillä muodostuu stabiili alyyllinen karbokationivälituote, joka reagoi edelleen 1,4-additiotuotteeksi. ==Lähteet== == Aiheesta muualla == Luokka:Alkeenit
Crowded House

Crowded House on Australiassa vuonna 1985 perustettu rockyhtye. Sitä johtaa uusiseelantilainen laulaja, sanoittaja ja popartisti Neil Finn. Yhtye tunnetaan kappaleistaan ”Don’t Dream It’s Over” ja ”Weather with You”. ==Historia== Kitaristi Neil Finn ja rumpali Paul Hester olivat alun perin Split Enz -yhtyeen jäseniä. Crowded House on esiintynyt Suomessa 22.9.1986 YK- klubilla Helsingissä.https://www.setlist.fm/setlist/crowded-house/1986/club- yk-helsinki-finland-1bfbcd18.html == Diskokrafia == === Studioalbumit === * Crowded House (1986) * Temple of Low Men (1988) * Woodface (1991) * Together Alone (1993) * Time on Earth (2007) * Intriguer (2010) * Gravity Stairs (2024) === Kokoelmat === * Recurring Dream: The Very Best of Crowded House (1996) * Afterglow (1999) * Classic Masters (2003) * The Very Very Best of Crowded House (2010) === Livealbumit === * Special Edition Live Album (1996) * Farewell to the World (2006) * North America Travelogue (2010) * Intriguer Live – Start to Finish (2011) == Lähteet == Luokka:Australialaiset alternative rock -yhtyeet Luokka:Australialaiset rockyhtyeet
Clarence House

thumb|Clarence House, Lontoo. Clarence House on Lontoossa sijaitseva kuninkaallinen residenssi. Se sijaitsee Westminsterin kaupunginosassa, The Mall -nimisen kadun varrella ja liittyy kiinteästi St Jamesin palatsiin, jonka kanssa sillä on yhteinen puutarha. Clarence House on kesäisin avoinna matkailijoita varten noin kahden kuukauden ajan. Clarence House rakennettiin 1825–1827 arkkitehti John Nashin suunnitelmien mukaisesti. Se sai nimensä tilaajansa, Clarencen herttuan mukaan, joka hallitsi vuodesta 1830 alkaen nimellä Vilhelm IV. Joitakin lyhyitä poikkeuksia lukuun ottamatta Clarence House on ollut asuttuna ja se on palvellut kuningashuoneen lähipiirin jäseniä. Talo vaurioitui pommituksissa toisen maailmansodan aikana ja palveli vuodesta 1942 sodan loppuun asti Punaisen ristin sekä ensiavun opettamiseen ja ambulanssipalveluihin omistautuneen St. John Ambulance -järjestön päämajana, kunnes se luovutettiin korjausten jälkeen Edinburghin herttuan ja herttuattaren asunnoksi vuonna 1949. Pisimpään, lähes 50 vuotta, talossa asui kuningataräiti Elisabet, Elisabet II:n äiti ja Yrjö VI:n leski, joka asettui sinne vuonna 1953. Vuodesta 2003 alkaen talo on ollut Charles III:n ja sittemmin myös kuningatar Camillan virallinen Lontoon residentti. Prinssi William asui talossa vuosina 2003–2011, kunnes hän avioitui Catherine Middletonin kanssa. Prinssi Harry muutti talosta vuonna 2012. Clarence House on neljän asuinkerroksen korkuinen, julkisivultaan vaalea stukkorakennus, jossa on niiden lisäksi ullakko- ja kellarikerrokset. Taloon on tehty useita niin merkittäviä uudistus- ja korjaustöitä, että vain verrattain vähän Nashin alkuperäisistä suunnitelmista on näkyvissä. Erityisen suuria muutoksia tehtiin toisen maailmansodan jälkeen ja jälleen kuningataräidin kuoleman jälkeen. Tuolloin talon julkisivu ehostettiin, sen sähköjärjestelmä uusittiin ja useimmat kookkaat huoneet sisustettiin uudelleen Robert Kimen suunnitelmien mukaisesti. Vuodesta 2003 ilmaisua ”Clarence House” on käytetty englanninkielisessä tekstissä myös metonyyminä tarkoittamaan Walesin prinssin yksityistoimistoa. == Lähteet == ==Aiheesta muualla== *Clarence House -osuus sivustolla Royal Residences. *Clarence House – ohjeita vierailua varten. Luokka:Grade I -luokan rakennukset City of Westminsterissä Luokka:Lontoon museot Luokka:St James’s Luokka:Yhdistyneen kuningaskunnan kuninkaalliset residenssit
Kárpathos-Kásos

Kárpathos-Kásos () eli Kárpathos-Kásoksen alueyksikkö (Περιφερειακή Ενότητα Καρπάθου-Κάσου, Perifereiakí Enótita Karpáthou-Kásou) on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Kárpathoksen kaupunki eli Pigádia. Alueyksikön pinta- ala on 393,5 neliökilometriä ja asukasluku 7 310 (vuonna 2011). Alueyksikkö käsittää muun muassa Kárpathoksen, Kásoksen ja Sarián saaret sekä lukuisia pienempiä saaria. Alueyksikkö perustettiin vuoden 2011 alussa Kallikrates- suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kárpathos on yksi. Alueyksikön alkuperäinen nimi oli Kárpathoksen alueyksikkö (Περιφερειακή Ενότητα Καρπάθου, Perifereiakí Enótita Karpáthou). Se nimettiin uudelleen Kárpathos-Kásoksen alueyksiköksi vuonna 2018. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Kárpathos Kárpathos (Pigádia) 6 226 2 Kásos Fry (Kásos) 1 084 == Lähteet == *
Liikuntamylly

Liikuntamylly on yli hehtaarin kokoinen monitoimihalli Myllypurossa Itä- Helsingissä. Rakennus sijaitsee aivan Myllypuron metroaseman vieressä. Rakennus muodostuu suurimmalta osin yhdestä suuresta hallista. Takapihan puolella on alimmassa kerroksessa myös liiketilaa. Rakennus valmistui alun perin vuonna 1979 Paragon-yhtiön omistamaksi kirjapainoksi (Parate-painotalo), joka toimi tiloissa 1990-luvulle saakka.Liikuntamylly Helsingin liikuntavirasto. Viitattu 2.11.2012.Suomi rakentaa 6, s. 184–185. Suomen rakennustaiteen museo: Helsinki 1981.Myllypuron rakennusinventointi 1998, s. 40, 42. Helsingin kaupunkisuunnitteluvirasto. Rakennuksen suunnitteli vuosina 1975–1979 arkkitehtiprofessori Aarno Ruusuvuori, joka oli tunnettu betonin käytöstä arkkitehtonisena elementtinä. Sisustuksen suunnittelusta vastasivat Pekka Parkkinen ja Lauri Anttila. Varsinkin työtilojen viihtyisyyteen kiinnitettiin huomiota. Rakennus on myöhemmin suojeltu asemakaavalla. Helsingin kaupunki osti laman jälkeen tyhjilleen jääneen kiinteistön ja peruskorjasi sen liikuntahalliksi vuosien 1999–2000 aikana. Rakennuksen tilavuus on 134 240 m³ ja liikuntakäytössä olevien tilojen pinta-ala on 12 060 m². Nykyisin hallia ylläpitää Helsingin liikuntavirasto. Liikuntamyllyssä on muun muassa yleisurheilualue, telinevoimistelualue, kiipeilyseinä, erilaisia pallopelikenttiä ja kuntosali. Liikuntamyllyssä on järjestetty muun muassa yleisurheilun sisäratojen Suomen-mestaruuskilpailut 2004 ja 2011. Liikuntamyllyn takapihalla on perinteisesti ollut Herttoniemen seurakunnan vähävaraisille järjestämä ilmainen ruoanjakelu, jonka yhteydessä syntyy säännöllisesti yksi Suomen seuratuimmista ja pisimmistä leipäjonoista. ==Lähteet== Luokka:Myllypuro Luokka:Helsingin urheiluhallit Luokka:Aarno Ruusuvuoren suunnittelemat rakennukset Luokka:Helsingin suojellut rakennukset
Kaj Kunnas

Kaj Kunnas (s. 23. maaliskuuta 1963 Pyhäjärvi Ul) on suomalainen urheilutoimittaja ja tietokirjailija. Kunnas toimi urheilutoimittajana Ylellä vuosina 1989–2017. ==Urheilutoimittajana== Kunnas työskenteli Ylen ruotsinkielisessä urheilutoimituksessa vuodesta 1989 vuoteen 2012 asti. Vuoden 2012 alusta hän siirtyi suomenkielisen Yle Urheilun palvelukseen. Kunnas palkittiin vuoden 2012 Suomen urheilugaalassa Urheilujournalismipalkinnolla. Kunnas selosti jääkiekon maailmanmestaruuskilpailuja vuoteen 2011 asti ruotsiksi. Sotšin talviolympialaisissa 2014 Kunnas selosti naisten jääkiekkoa suomeksi. Lisäksi hän selosti myös muutaman ottelun jalkapallon maailmanmestaruuskilpailuissa 2014 suomeksi Ylellä. Kunnas herätti joulukuussa 2015 pahennusta verratessaan jääkiekko-ottelun tulosta raiskaukseen.http://www.hs.fi/urheilu/art-2000002877302.html Kunnas oli myös usein juontamassa Yle:n Urheiluviikonloppu-lähetyksiä. Hän on ollut mukana myös Ylen Aamu-TV:n Jälkihiessä. Helmikuussa 2017 Kunnas kertoi irtisanoutuneensa ja lopettavansa työskentelyn Ylellä. Syyksi Kunnas mainitsi, ettei sairautensa jälkeen työ ole enää tärkeyslistalla yhtä korkealla kuin ennen. Hän ei kuitenkaan sulje pois mahdollisuutta työskennellä Ylelle tulevaisuudessa. Jääkiekon pariin toimittajana Kunnas palasi Pyeongchangin talviolympialaisten televisiolähetyksissä helmikuussa 2018. Kunnas esiintyi pääasiassa TV5-kanavalla. Hän toimi TV5:n toimittajana myös kesäolympialaisissa 2020. == Kirjailijana == Kunnas on ollut mukana kirjoittamassa seuraavia kirjoja: * * * ==Muu julkisuus== Syksyllä 2014 Kunnas oli kilpailijana Tanssii tähtien kanssa -ohjelman yhdeksännellä tuotantokaudella. Huhtikuussa 2017 valittiin seuraavan kesän Tangomarkkinoiden pääkonserttien juontajaksi yhdessä Susanna Heikin kanssa. Syyskuussa 2016 hänet valittiin vuoden positiivisimmaksi suomalaiseksi.http://yle.fi/urheilu/3-9152533 ==Yksityiselämä== Toukokuussa 2016 Kunnas sai aivoinfarktin ja hän jäi sairauslomalle. Hän palasi töihin syksyllä 2016. Mauri Kunnas on Kaj Kunnaksen pikkuserkku. Kunnas on naimisissa Gerd Kummel-Kunnaksen kanssa ja heillä on kaksi tytärtä. Kunnas on koulutukseltaan filosofian maisteri. Hän valmistui Åbo Akademista pääaineenaan englannin kieli ja filologia. Kunnakset asuvat Karjaalla. == Lähteet == ==Aiheesta muualla== * Luokka:Suomalaiset urheilutoimittajat Luokka:Suomalaiset tietokirjailijat Luokka:Vuonna 1963 syntyneet Luokka:Elävät henkilöt
Liskoihmiset

Liskoihmiset, liskot tai reptiliaanit ovat mytologiassa ja scifi- kirjallisuudessa esiintyvä uskomus tai fantasia, jonka mukaan jotkut ihmiset ovat todellisuudessa liskoja. Erään muunnelman mukaan maailmaa hallitsevat ulkoavaruudesta tulleet liskojen kaltaiset avaruusoliot, jotka voivat ottaa ihmisen hahmon. == Esimerkkejä == Väitteitä liskojen ja ihmisten keskinäisestä muodonmuutoksesta on esitetty useaan kertaan. Niissä joko ihminen on muuttunut liskon hahmoiseksi tai liskot/liskoihmiset muuttuneet ihmishahmoisiksi. === Muhammed === Joseph Schachtin mukaan Ibn Hanbali ja eräät klassiset hadith-kokoelmat ovat välittäneet tiedon, jonka mukaan profeetta Muhammed kielsi syömästä liskoja. Muhammed varoitti, että liskot saattavat kuulua kadonneeseen heimoon, joka oli muuttunut eläimiksi. Tarina sisältyy muiden ohella kokoelmaan Sahih Muslim. === Robert E. Howard === Scifi- ja fantasiakirjailija Robert E. Howardin vuonna 1929 julkaisema novelli Varjojen valtakunta (The Shadow Kingdom) kertoo liskoihmisistä. Howard käytti novellin innoittajana teosofista uskomusta maailmaa aiemmin hallinneista roduista. === David Icke === David Icke, entinen jalkapalloilija ja nykyinen kirjailija toi liskoihmiset laajaan julkisuuteen 1990-luvulla. Icken mukaan suurin osa maailman valtiojohtajista on ulkoavaruudesta peräisin olevia liskoihmisiä. Icken väitteet ovat herättäneet huomiota paitsi eriskummallisuuden vuoksi, myös siksi, että Icke on kuuluisa jalkapalloilija ja BBC:n urheilutoimittaja. Hän yhdisti supersalaliittoteoriaansa valtavan määrän aiempia väitteitä korvaten niissä esiintyneet juutalaiset liskoihmisillä. Icke väitti liskoihmissalaliiton sekaantuneen World Trade Centerin tuhoon, Prinsessa Dianan kuolemaan, juomaveden fluoraamiseen, Columbinen verilöylyyn, kemikaalivanojen tuottamiseen ja presidentti John F. Kennedyn murhaan. == Katso myös == *Harmaat *Illuminati == Lähteet == Luokka:Ufoihin liittyvät salaliittoteoriat Luokka:Avaruusolennot Luokka:Kuvitteelliset rodut Luokka:Seulonnan keskeiset artikkelit
Liimatta

Liimatta voi tarkoittaa seuraavia: *Liimatta, suomenkielinen sukunimi. Liimatta on nykyisenä nimenä 944 suomalaisella henkilöllä. Tunnettu nimenkantaja ovat **Otso Liimatta (s. 2004), jalkapalloilija **Tommi Liimatta (s. 1976), muusikko ja kirjailija. * Liimatta, Viipurin entinen suomalainen kaupunginosa * Liimatta, rautatieliikennepaikka Viipurissa Liimatta–Tyrisevä- ja Liimatta–Valkjärvi-radoilla Luokka:Sukunimet
Oskar Johansson (näytelmäkirjailija)

Gustaf Oskar Fritiof Johansson (11. helmikuuta 1886 Jokioinen – 9. toukokuuta 1941 Jokioinen) oli suomalainen näytelmäkirjailija. Hän käytti nimimerkkejä Ossi Johansson, Ossi Juhannus ja Kyösti Somero. Johansson julkaisi valtaosan teoksistaan nimimerkillä Kyösti Somero. == Teoksia == Nimellä Ossi Johansson : * Kun pitäjään tuli uusi pappi : yksinäytöksinen pila. Näytelmäkirjasto n:o 35. Yrjö Weilin, Helsinki 1907, 2. korj. painos 1912 Nimellä Ossi Juhannus : * Suuruudenhulluutta : ilveily yhdessä näytöksessä. Seuranäytelmiä n:o 44. Karisto, Hämeenlinna 1907, 2. painos 1910 Nimellä Kyösti Somero: * Medicit : näytelmä, musiikin sävelsi Toivo Kuula. * Saaristolaisia : yksinäytöksinen laulunäytelmä. Näytelmäkirjasto n:o 147. Kustannusosakeyhtiö Kirja, Helsinki 1917, 2. painos 1924, 3. painos 1930 * Maitopula : yksinäytöksinen pila. Näytelmäkirjasto n:o 148. Kustannusosakeyhtiö Kirja, Helsinki 1917 * Danton : 4-näytöksinen historiallinen näytelmä. Werner Söderström oy:n näytelmäsarja 54. WSOY 1918 * Meidän kaikkien tähden : 3-näytöksinen näytelmä ryssäläisajalta. Näytelmäkirjasto n:o 149. Kustannusosakeyhtiö Kirja, Helsinki 1918 * Katumus sovittaa : yksinäytöksinen saaristolaiskuvaus. Näytelmäkirjasto n:o 130. Kustannusosakeyhtiö Kirja, Helsinki 1926 * Järkevät hullut : seikkailuromaani. Forssan kirjapaino, Forssa 1929 * Hurmuri : 1-näytöksinen huvinäytelmä. Gummeruksen näytelmiä n:o 53. Gummerus 1939 == Lähteet == * * Toivo Kuulan näyttämömusiikkia * Teoslista Fennica-tietokannasta Luokka:Suomalaiset näytelmäkirjailijat Luokka:Vuonna 1886 syntyneet Luokka:Vuonna 1941 kuolleet
John Larsen

John Harry Larsen, Sr (27. elokuuta 1913, Oslo – 5. elokuuta 1989)http://www.sports-reference.com/olympics/athletes/la/john-h-larsen- sr-1.html oli Norjaa edustanut kilpa-ampuja ja olympiavoittaja. Helsingin 1952 olympialaisissa Larsen voitti kultaa hirviammunnassa kerta- ja kaksoislaukausten yhteiskilpailussa. Hänen yhteistuloksensa oli 413, joka koostui kertalaukausten pisteistä 215, ja parilaukausten 198 pisteestä.Helsingin olympialaisten virallinen raportti (engl.) Hopealle sijoittunut Ruotsin Per Olof Sköldberg hävisi hänelle 4 pistettä. Melbournen 1956 olympialaisissa Larsen sijoittui samassa lajissa kahdeksanneksi tuloksella 390. Larsenin poika, John Hugo Larsen (s. 1943), osallistui myös olympiakisoihin ampujana. Hän sijoittui 12. Münchenin olympialaisten Villikarjuammunnassa. ==Maailmanmestaruuskisat== * 1949 Buenos Aires: Kultaa hirviammunnan kertalaukauksissa, kerta- ja parilaukausten yhdistetyssä kilpailussa ja viimemainitun joukkuekilpailussa. * 1952 Oslo: Kultaa hirviammunnan kertalaukauksissa sekä parilaukauksissa sekä molempien lajien joukkuekilpailussa. * 1954 Caracas: Hopeaa hirviammunnan kertalaukausten joukkuekilpailussa. Pronssia parilaukausten joukkuekilpailussa. ==Lähteet== * Mitalistit MM-kisoissa 1897-2005 Luokka:Norjalaiset ampujat Luokka:Norjalaiset olympiavoittajat Luokka:Vuonna 1913 syntyneet Luokka:Vuonna 1989 kuolleet
The End Complete

The End Complete on yhdysvaltalaisen death metal -yhtye Obituaryn kolmas studioalbumi, joka on julkaistu vuonna 1992. The End Complete on Obituaryn myydyin albumi. Sitä myytiin 100 000 kappaletta Yhdysvalloissa ja noin 250 000 kappaletta maailmanlaajuisesti. Se sijoittui sijalle 16 Billboardin Top Heatseekers -listalla. Yhtyeen uusi logo otettiin käyttöön The End Complete -albumilla, ja siitä tuli parhaiten myyty paidan printti Roadrunner Recordsin historiassa. ==Kappaleet== # # # # # # # # # ==Kokoonpano== * John Tardy – laulu * Allen West – kitarat * Trevor Peres – kitarat * Frank Watkins – basso * Donald Tardy – rummut == Aiheesta muualla == * * Luokka:Obituaryn albumit Luokka:Vuoden 1992 albumit
Luettelo FC Jokereissa pelanneista jalkapalloilijoista

Tämä on luettelo FC Jokereissa pelanneista jalkapalloilijoista. Luettelossa ovat mukana pelaajat, jotka ovat edustaneet FC Jokereita vähintään yhdessä pääsarjaottelussa. == Pelaajat == Pelaaja Kaudet Ottelut Maalit Saavutukset 2001 20 1 2003 1 0 2001 29 0 1999 13 0 2003 8 2 2001 20 6 2001 15 2 1999 1 0 1999 1 0 2003 26 0 2001 13 0 2001 5 0 1999–2000, 2003 71 4 1999–2000, 2003 56 13 1999 14 0 2003 23 6 1999–2000 47 2 2000 1 0 2001 6 0 2003 1 0 2000–2001 33 4 2000–2001, 2003 51 0 2003 16 0 1999–2000 45 5 2001, 2003 33 3 2001 13 0 2000 27 0 2000 33 19 1999–2001, 2003 110 0 2003 12 0 1999 24 6 2000–2001 63 3 2003 13 0 2001 31 4 2003 22 6 1999–2001 61 6 2003 7 0 2003 10 0 2001 7 0 2001 10 2 2003 1 0 1999 28 2 2000 18 0 1999 11 0 1999–2001 45 1 2001 11 0 1999–2000 45 2 1999 10 3 2000 15 1 1999–2000 45 9 1999–2000 46 0 1999–2000 23 0 2003 8 0 1999 11 0 2001 7 0 2003 4 0 2003 17 0 1999–2000 49 16 2000 7 1 2003 25 7 2003 22 0 2001 27 0 2003 12 1 1999–2000 32 0 2001 6 0 2001 29 0 1999, 2003 49 0 2001 30 4 1999, 2003 37 5 2003 13 0 == Lähteet == *Veikkausliiga *Palloliitto FC Jokereissa pelanneet jalkapalloilijat
Kaja

Kaja on naisen etunimi. Skandinaviassa sitä on käytetty kutsumamuotona Katarina-nimen muunnelmista Karen ja Karin. Kaja voi olla myös Kajsan lyhentymä. Viron kielessä sana kaja merkitsee kaikua. Kajalla on Virossa nimipäivä 5. heinäkuuta. ==Nimi Suomessa== Digi- ja väestötietoviraston mukaan Suomessa on vuoteen 2021 mennessä tilastoitu noin 250–260 Kaja-nimistä naista. Heistä suurin osa on syntynyt 1960- tai 1970-luvulla. ==Tunnettuja Kaja- nimisiä== *Kaja Juvan (s. 2000), slovenialainen tennispelaaja *Kaja Kallas (s. 1977), Viron pääministeri v. 2021– *Kaja Norbye (s. 1999), norjalainen alppihiihtäjä ==Lähteet== Luokka:Etunimet
Die Freiheit

Die Freiheit () eli Die Freiheit – Bürgerrechtspartei für mehr Freiheit und Demokratie on pieni konservatiivis-liberaalinen puolue Saksassa. René Stadtkewitz perusti puolueen lokakuussa 2010 Deutsche Bundesbankin johtokunnan silloisen jäsenen Thilo Sarrazin (SPD) aloittaman maahanmuuttokeskustelun vanavedessä.http://www.economist.com/node/17200240 Stadtkewitz erotettiin Saksan kristillisdemokraattisesta unionista sen jälkeen, kun hän kutsui hollantilaisen islamvastaisen poliitikon Geert Wildersin puhumaan Berliiniin. Puolue haluaa Saksaan suoran demokratian, ja haluaa laajoja muutoksia integraatio- ja maahanmuuttopolitiikkaan.http://www.diefreiheit.org/politik/grundsatzprogramm/ ==Ideologia== Die Freiheit kuvailee itseään konservatiivis-liberaaliseksi puolueeksi. Heidän ydinkysymyksiään ovat: * Sveitsiläistyyppinen suora demokratia Saksaan. * Tiukemmat toimenpiteet rikollisuutta vastaan. * Maahanmuuton rajoittaminen. * Israelin tukeminen. * Tiukempi sosiaaliturvapolitiikka. * Saksan islamisoitumisen vastustaminen. ==Katso myös== *Partij voor de Vrijheid ==Lähteet== Luokka:Konservatiivis-liberaalit puolueet Luokka:Saksan puolueet
Kurkimäki (Myllykoski)

Kurkimäki on asuinalue Myllykosken taajamassa, Kouvolan kaupungissa. Kurkimäen alue on kalliosta ja metsäistä, sekä sen painanteista löytyy soistuneita alueita ja muutamia pieniä lampia. Alueella on omakoti- ja rivitaloja. Kurkimäki-nimisellä kalliolla sijaitsee vesitorni. == Yhteydet == Kurkimäeltä on noin 13 kilometriä Kouvolan keskustaan. Kurkimäen kautta kulkee Anjalankosken palvelulinja. == Lähteet == Luokka:Sippola
Hans Holmér

Hans Holmér (28. joulukuuta 1930 Tukholma – 4. lokakuuta 2002 Alstad, Skåne) oli ruotsalainen poliisivirkamies ja dekkarikirjailija, joka kirjoitti useita kirjoja Loppan-nimisestä poliisista. Holmér tunnetaan parhaiten toimestaan Tukholman läänin poliisipäällikkönä Olof Palmen murhan aikaan. Holmér johti murhatutkintaa sen alkuvaiheessa noin vuoden ajan. Holmér oli kymmenottelija Gösta Holmérin poika. == Ura == Holmér aloitti poliisiuransa 1952 ja oli virassa Tukholmassa vuosina 1956–1962. Hän valmistui oikeustieteen kandidaatiksi ja pääsi kihlakunnansyyttäjäksi Tukholmaan vuonna 1965. Seuraavana vuonna Holmérista tuli Ruotsin poliisihallituksen (Rikspolisstyrelsen, RPS) toimistopäällikkö. Holmér toimi Ruotsin turvallisuuspoliisin, Säpon, johtajana vuosina 1970–1976 P. G. Vingen seuraajana. Sosiaalidemokraattien kanssa riitautunut Vinge kritisoi Holmérin nimitystä muistelmissaan ja arveli, että tämän valitseminen virkaan oli ”sosiaalidemokratian keino saada Säpo liitettyä omaan valtapiiriinsä”, sillä he eivät Vingen mukaan luottaneet ”riippumattomiin ja itsenäisiin viranomaisiin”. Tämän jälkeen Holmér toimi nimismiehenä Tukholmassa vuoteen 1987 asti. Hän toimi myös Ruotsin yleisurheiluliiton puheenjohtajana vuosina 1981–1985 sekä vuodesta 1993 lähtien Ruotsin mäki- ja ohjaskelkkailuliiton puheenjohtajana. Lääninpoliisijohtajana ollessaan Holmér perusti Tukholmaan neljä niin kutsuttua katuväkivaltaryhmää. Ryhmät luotiin, jotta Tukholman katuväkivalta saataisiin kuriin. Yksi ryhmistä jäi kiinni kiistanalaisten menettelytapojen ja liiallisten voimakeinojen käytöstä ja tuli tunnetuksi nimellä Basebolligan. Holmér yhdistetään vahvasti Olof Palmen murhan tuloksettomaan tutkintaan, jota hän johti tutkinnan alusta helmikuuhun 1987 asti. Holmérin oli irtisanouduttava, sillä hänen tapaansa johtaa tutkintaa kritisoitiin voimakkaasti muun muassa PKK-teorian takia. Myöhemmin Holméria syytettiin yhteyksistä Ebbe Carlssonin tapaukseen. Palme-tutkinnan jälkeen Holmér sai viran YK:sta, jossa hän työskenteli huumeisiin liittyvien ongelmien parissa. == Teoksia == * Olof Palme är skjuten!, 1988 * Loppan, 1990 * Monika, 1991 * Igloo, 1992 * Masken, 1993 * Tie-break, 1994 * Blindträff, 1995 * Cykeln, 1996 * Stockholm 2004, 1997 * Krysset, 1998 * Birka, 1999 * Åttan, 2000 * Blodshämnd, 2001 Luokka:Ruotsalaiset poliisit Luokka:Ruotsalaiset kirjailijat Luokka:Ruotsalaiset urheiluvaikuttajat Luokka:Vuonna 1930 syntyneet Luokka:Vuonna 2002 kuolleet
P. G. Vinge

Per Gunnar (P. G.) Vinge (9. tammikuuta 1923 Vinköl, Ruotsi – 3. lokakuuta 2020) on ruotsalainen virkamies ja johtaja. == Elämä ja ura == P. G. Vinge on maanviljelijä Emil Vingen ja tämän vaimon, Naemin, poika. Hän syntyi Vinkölin kylässä Länsi-Götanmaan maakunnassa. Vinge pääsi ylioppilaaksi 1942 opiskeltuaan humanistisella linjalla (latinlinje) Skarassa. Hän suoritti asepalveluksensa Skaraborgin rykmentissä ja jatkoi sitten opintojaan Tukholman yliopistossa. Vinge valmistui oikeustieteen kandidaatiksi vuonna 1948. Vinge meni naimisiin sairaanhoitaja Astan kanssa vuonna 1946. Suoritettuaan tuomioistuinharjoittelunsa Linden tuomiokunnassa Vinge toimi syyttäjänä Tukholmassa, kouluttautui poliisipäälliköksi ja palveli Tukholman poliisikamarissa vuosina 1953–1961 pitäen taukoa syyttäjän toimestaan. Samaan aikaan hän toimi sihteerinä valtiollisen poliisikoulun hallituksessa. Vuosina 1961–1962 Vinge toimi poliisiasessorina ja apulaispoliisipäällikkönä Tukholmassa. Nimismies Nils Lüning nimitti Vingen Åke Hasselrotin seuraajaksi erityispoliisitoimen, ”vakoilupoliisin”, päälliköksi 1962. Viran nimi muuttui Poliisihallituksen osastopäälliköksi vuonna 1964. Yksi Vingen ensimmäisistä tehtävistä Säpon eli Ruotsin turvallisuuspoliisin päällikkönä oli Stig Wennerströmin paljastaminen ja kiinniotto. Työ tapauksen parissa kesti koko Vingen virkakauden. Vinge erosi virastaan 1. lokakuuta 1970 omien sanojensa mukaan ”irvokkaan” tapauksen jälkeen, kun hänen väitettiin pitäneen silloista pääministeriä Olof Palmea turvallisuusriskinä. Vingeen on myös yhdistetty kiistanalaisia väitteitä. Esimerkiksi Kiinan suurlähetystön on väitetty välittäneen huumeita ruotsalaisille nuorille. Vingen seuraajaksi Säpon johtoon nousi Hans Holmér. Vinge toimi vuosina 1970–1987 Sveriges Industriförbundetin (Ruotsin teollisuusliiton) johtajana. Hänet rekrytoitiin myös Ruotsin tietosuojavaltuutetun (Datainspektionen) hallituksen jäseneksi sekä tietojenkoordinointikomiteaan (Datasamordningskommittén), haavoittuvuuskomiteaan (Sårbarhetskommittén) ja haavoittuvuustutkintaan (Sårbarhetsutredningen). Vuonna 1988 Vinge julkaisi muistelmansa, jotka sisältävät päiväkirjamerkintöjä ja kommentteja hänen ajastaan Säpon johdossa. ==Lähteet== Luokka:Ruotsalaiset virkamiehet Luokka:Vuonna 1923 syntyneet Luokka:Vuonna 2020 kuolleet
Nigella fumariifolia

Nigella fumariifolia on leinikkikasvien heimoon ja neitojen sukuun kuuluva kasvi. Nigella fumariifolia -kasvia tavataan muun muassa Välimerellä sijaitsevilla Kreikalle kuuluvilla Kreetan, Gávdoksen, Kásoksen ja Kárpathoksen saarilla sekä Kyproksen saarella ja Ranskalle kuuluvalla Korsikan saarella. Kasvi on Kreikassa suojeltu presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993). == Lähteet == == Aiheesta muualla == *Nigella fumariifolia Kyproksella kuvattuna Luokka:Neidot
Ghost (albumi)

Ghost on kanadalaisen muusikon Devin Townsendin kolmastoista sekä järjestyksessään neljäs The Devin Townsend Projectin albumi.Blabbermouth Se julkaistiin 20. kesäkuuta 2011. Townsend on sanonut albumin olevan "ylivoimaisesti lempein ja sievin albumi jonka hän on tehnyt". Townsend on myös ilmoittanut jatkavansa musiikin tekemistä Devin Townsend Projectin nimellä, vaikka alun perin tämän piti olla vain neljän levyn projekti. == Kappaleet == # # # # # # # # # # # # ==Muusikot== * Devin Townsend – kitarat, laulu * Dave Young – kosketinsoittimet * Mike St. Jean – rummut * Kat Epple – huilu == Arvostelut == * AllMusic: AllMusic review * Imperiumi.net: Imperiumi.net: Levyarvio * * Kaaoszine: 9/10Devin Townsend Project – Ghost Viitattu 29.9.2022. * Metal Injection: 8.5/10Metal Injection: Album review * Rumba: Arviossa Devin Townsend Project: Ghost & Deconstruction – Metallin hullu tiedemies haluaa edelleen hämmentää Viitattu 29.9.2022. ==Lähteet== == Aiheesta muualla == * * Luokka:Vuoden 2011 albumit Luokka:Devin Townsendin albumit Luokka:Ambient-albumit
Midori (Gunma)

Midori () on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin itäosassa Watarasejoen varrella. Muodoltaan pitkänomainen kaupunki ulottuu Ōmaman alluviaalikeilan tasankoalueelta pohjoiseen Ashiovuorille ja rajautuu Tochigin prefektuuriin. Midorissa on 50 266 asukasta (elokuussa 2020) ja sen pinta-ala on 208,42 neliökilometriä. Midoria palvelevat JR Higashi-Nihonin Ryōmō-linja, Tōbu- rautateiden Kiryū-linja, Watarase keikoku -rautatien Watarase keikoku -linja ja Jōmō-rautatien Jōmō-linja. == Kuvia == Tiedosto:Iwajuku Museum 2.jpg|Iwajukun museo Tiedosto:Former Hanawa elementary school 2.jpg|Entinen Hanawan peruskoulu Tiedosto:Fudo Falls (Midori, Gunma) 1.jpg|Fudōn vesiputous Tiedosto:Kusaki-619-r1.JPG|Kusakin pato Tiedosto:赤城駅 - panoramio.jpg|Akagin rautatieasema == Lähteet == == Aiheesta muualla == * Kaupungin internetsivut Luokka:Gunman prefektuurin kaupungit
China Open

China Open voi tarkoittaa seuraavia turnauksia: *China Open (snooker), kansainvälinen snookerturnaus *China Open (tennis), kansainvälinen tennisturnaus *China Open (sulkapallo), vuosittainen sulkapalloturnaus *Volvo China Open, golfturnaus
X-23

X-23 (Laura Kinney) on Marvelin supersankari. X-23 on naispuolinen klooni Wolverinesta. Hahmon on luonnut Craig Kyle. X-23:n ensitapaaminen tapahtui animaatiosarjan X-Men: Evolution 41. jaksossa "X-23". X-23 suunniteltiin sieluttomaksi tappokoneeksi ja hänen kykynsä ovat kestävyys, nopeus/reaktioaika, nopea parantuminen ja adamantium-kynnet. X-23 esiintyy kahdessa videopelissä, X-Men: The Official Game ja Marvel vs. Capcom 3: Fate of Two Worlds. X-Men-elokuvasarjaan sijoittuvassa elokuvassa Logan (2017) sekä Marvel Cinematic Universeen sijoittuvassa elokuvassa Deadpool & Wolverine (2024) X-23:sta esittää Dafne Keen. == Lähteet == Luokka:Marvel-universumin supersankarit Luokka:Marvel-universumin mutantit Luokka:Ryhmä-X Luokka:Marvel- universumin yli-inhimillisen voimakkaat henkilöt Luokka:Kuvitteelliset murhaajat
Numata

Numata () on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin pohjoisosassa Tonejoen ja sen sivujoen Katashinan varrella. Kaupunki on rakentunut vuorten ympäröimään Numatan allaslaaksoon; sen alue nousee muun muassa Akagi- ja Hotakavuorille. Idässä kaupunki rajautuu Tochigin prefektuuriin. Numatassa on 47 671 asukasta (elokuussa 2020) ja sen pinta-ala on 443,46 neliökilometriä. Numataa palvelee JR Higashi-Nihonin Jōetsu-linja. == Kuvia == Tiedosto:Kokudo 120 kaminocho.JPG|Numatan kaupunkikuvaa Tiedosto:Haiden of Haruna-jinja (Harunamachi, Numata).jpg|Haruna-jinja Tiedosto:Fukiware Falls 02.jpg|Fukiwaren vesiputouksia Tiedosto:Historic Suzuki House.jpg|Entinen Suzuki-suvun talo Tiedosto:Numata city center area Aerial photograph.1975.jpg|Numatan kantakaupunki vuoden 1975 ilmakuvassa == Lähteet == == Aiheesta muualla == * Kaupungin internetsivut Luokka:Gunman prefektuurin kaupungit
Aleksei Bondarenko

Aleksei Petrovitš Bondarenko (, s. 23. elokuuta 1978 Qostanaj, Kazahstanin SNT) on venäläinen entinen telinevoimistelija, olympia- ja MM-mitalisti sekä Euroopan mestari. Bondarenko saavutti Sydneyn kesäolympialaisissa 2000 hopeaa hypyssä ja pronssia joukkuekilpailussa. Lisäksi hän oli rekillä neljäs ja moniottelussa seitsemäs. Ateenassa 2004 hän oli joukkuekilpailussa kuudes, hypyssä kahdeksas ja moniottelussa 13:s. MM-kilpailuista Bondarenko saavutti 1990-luvun lopulla kolme hopeamitalia ja yhden pronssin. EM-kilpailuista hän voitti kolme kulta-, kolme hopea- ja neljä pronssimitalia. == Lähteet == * Alexei Bondarenko – FIG * Aleksey Bondarenko Biography and Olympic Results Sports Reference LLC. Luokka:Venäläiset telinevoimistelijat Luokka:Venäläiset olympiamitalistit Luokka:Vuonna 1978 syntyneet Luokka:Elävät henkilöt
Tamaki Saitō

Tamaki Saitō (斎藤 環, s. 24. syyskuuta 1961) on japanilainen psykologi. Saitō työskentelee terveydenhuoltopalvelun johtajana Sofukai Sasaki sairaalassa, Funabashissa Chiban prefektuurissa.Minutes of Forum "Have Young People Lost Their Dreams? A Portrait of Young People in Modern Society" (March 2005) . Saitō tunnetaan hikikomori-tutkimuksestaan. Hän on myös itse määritellyt termin. ==Julkaisut== *Saitō Tamaki (2007) "Otaku Sexuality" in Christopher Bolton, Istvan Csicsery-Ronay Jr., and Takayuki Tatsumi ed., Robot Ghosts and Wired Dreams University of Minnesota Press ISBN 978-0-8166-4974-7 ==Lähteet== Luokka:Japanilaiset tieteilijät Luokka:Psykologit Luokka:Vuonna 1961 syntyneet Luokka:Elävät henkilöt
Addicted (Devin Townsendin albumi)

__NOTOC__ Addicted on kanadalaisen muusikon Devin Townsendin yhdestoista studioalbumi, joka on julkaistu joulukuussa vuonna 2009 levymerkillä HevyDevy Records. Albumi on toinen Devin Townsend Project -sarjassa. Levystä on julkaistu myös kahden LP:n versio. Kappaleista Hyperdrive on uusittu versio samannimisestä kappaleesta vuonna 2007 julkaistulta Ziltoid the Omniscient -albumilta. Levyllä hyvin tärkeässä osassa on naislaulaja Anneke van Giersbergen. == Kappaleet == # # # # # # # # # # == Kokoonpano == === Muusikot === * Devin Townsend – laulu, kitara, kosketinsoitin, musiikkiohjelmointi * Ryan Van Poederooyen – rummut * Brian Waddell – bassokitara * Mark Cimino – kitara * Anneke van Giersbergen – vieraileva laulaja === Vierailevat muusikot === * Dave Young – kosketinsoitin * Susanne Richter – laulaja (kappale ”Ih- Ah!”) === Tuotanto === * Devin Townsend – tuotanto, miksaus * Travis Smith – taide == Arvostelut == * http://www.allmusic.com/album/addicted-mw0001786484 * http://www.imperiumi.net/index.php?act=albums&id;=9747 == Lähteet == == Aiheesta muualla == * * Luokka:Devin Townsendin albumit Luokka:Vuoden 2009 albumit
Hans Eugster

Hans Eugster (27. helmikuuta 1929 Heiden - 12\. marraskuuta 1956 Luzern) oli sveitsiläinen telinevoimistelija ja olympiavoittaja. Eugster voitti kolme olympiamitalia Helsingin vuoden 1952 olympialaisista. Hän saavutti nojapuilla olympiakultaa. Lisäksi Eugster voitti renkailla pronssia ja oli mukana joukkuekilpailun hopeaa voittaneen Sveitsin joukkueessa. MM-tasolla Eugster voitti kaksi kulta-, ja kolme pronssimitalia. ==Saavutukset== *Olympiakultaa Helsinki 1952 (nojapuut) *Olympiahopeaa Helsinki 1952 (joukkuekilpailu) *Olympiapronssia Helsinki 1952 (renkaat) *Lisäksi Helsinki 1952: moniottelussa 5. , hypyssä 5. , rekillä 11. , hevosella 25. ja permannolla 66. *Baselin MM- kilpailuissa 1950 kaksi kultamitalia (nojapuut, joukkuekilpailu) sekä pronssia renkailta. *Rooman MM-kilpailuissa 1954 pronssia nojapuilta ja joukkuekilpailusta. ==Lähteet== Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1929 syntyneet Luokka:Vuonna 1956 kuolleet
Ōta (Gunma)

Ōta () on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin kaakkoisosassa Tone- ja Watarasejokien välissä. Kaupunki on rakentunut Kanavuoren eteläjuurelle. Idässä kaupunki rajautuu Tochigin prefektuuriin, etelässä Saitaman prefektuuriin. Ōtassa on 224 358 asukasta (elokuussa 2020) ja sen pinta-ala on 175,54 neliökilometriä. Ōtaa palvelevat Tōbu-rautateiden Isesaki-linja, Kiryū- linja ja Koizumi-linja. == Kuvia == Tiedosto:Subaru-Ota-New-West- Bldg-2017042302.jpg|Subarun toimistorakennus Ōtassa Tiedosto:Serada Tosho-gu 01.JPG|Serada Tōshō-gū Tiedosto:Ota Station north 2017-04.jpg|Ōtan rautatieasema Tiedosto:Ota, Gunma city center area Aerial photograph.1986.jpg|Ōtan kantakaupunki vuoden 1986 ilmakuvassa == Lähteet == == Aiheesta muualla == * Kaupungin internetsivut Luokka:Gunman prefektuurin kaupungit
Thalia-gaala 2011

Thalia-gaala 2011 on 27. maaliskuuta 2011 järjestetty palkintogaala, jossa palkittiin vuoden 2010 teatteri-, tanssi- ja sirkusalan produktioita ja tekijöitä. Gaala järjestettiin Turun Logomossa, ja sen juonsi Maria Sid. ==Voittajat== http://thaliagaala.fi/ajankohtaista/vuoden-2011-thalia-gaalassa- palkitut-ja-raadin-perustelut/ Kaikki palkitut ja raadin perustelut Palkinto Myöntäjä Saaja Vuoden teatteri Suomen Teatterit ry Espoon kaupunginteatteri Thalia-palkinto Teatterin Tiedotuskeskus Anna Karenina, Turun kaupunginteatteri Ohjaaja-/dramaturgipalkinto Suomen Teatteriohjaajien Liitto Miko Jaakkola Lea-palkinto Suomen Näytelmäkirjailijaliitto Tuomas Timonen – Meganin tarina Vuoden miesnäyttelijä Suomen Näyttelijäliitto Mika Piispa Vuoden naisnäyttelijä Suomen Näyttelijäliitto Tuire Salenius Vuoden nuori näyttelijä Suomen Näyttelijäliitto Antti Lang Yleisön suosikkinäyttelijä Yleisöäänestys Martti Suosalo Illusion-palkinto Suomen Lavastustaiteilijain Liitto Jude Pirskanen Säde-palkinto Suomen Valo- ja Äänisuunnittelijoiden Liitto * Vuoden valosuunnittelu: Pietu Pietiäinen – Mr Vertigo * Vuoden äänisuunnittelu: Jone Takamäki – Woyzeck * Vuoden kuvasuunnittelu: Jukka Horsmanheimo – Juha Vuoden teatterimusiikkiteko Säveltäjät ja Sanoittajat Elvis ry sekä Suomen Säveltäjät ry Sari Kaasinen Tanssin maineteko Suomen Tanssitaiteilijain Liitto Tommi Kitti Sirkuksen Lumo -palkinto Sirkuksen tiedotuskeskus Race Horse Company Lasten- tai nuortenteatteriteko Suomen Teatterit ry Ilimari Jauhiaasen teräksinen takavyö, Hämeenlinnan kaupunginteatteri Vuoden harrastajateatteri Työväen Näyttämöiden Liitto ja Suomen Harrastajateatteriliitto Ylioppilasteatteri Silmänkääntäjä-palkinto Teatterin Tiedotuskeskus Kokkolan kaupunginteatterin johtajat Jarkko Lahti ja Ari-Pekka Lahti TINFO-palkinto Teatterin Tiedotuskeskus Jussi Lehtosen vetämä Kansallisteatterin Kiertuenäyttämö YLE Radio 1 Elämäntyöpalkinto Gaalatyöryhmä Märta Laurent Vuoden teatteriteko Teatterikeskus Hannele Martikainen == Lähteet == ==Aiheesta muualla== *Thalia- gaala Luokka:Thalia-juhla Luokka:2011
Ioánnis Melissanídis

Ioánnis Melissanídis (, s. 27. maaliskuuta 1977 München, Länsi- SaksaMelissanidis Ioannis) on kreikkalainen entinen telinevoimistelija, olympiavoittaja ja Euroopan mestari. Melissanídis voitti permannon olympiakultaa Atlantassa 1996. Olympiamitali oli Kreikan ensimmäinen voimistelusta sitten vuoden 1906 välikisojen.http://www.nytimes.com/specials/olympics/0729/oly-gym-rdp.html Sydneyssä 2000 hän sijoittui hypyn seitsemänneksi. MM-kilpailuista Melissanídis voitti hopeaa permannolta Brisbanesta 1994. EM-kilpailuista hän voitti kaksi kultamitalia ja yhden hopeamitalin. == Lähteet == * Ioannis Melissanidis – FIG * Ioannis Melissanidis Biography and Olympic Results Sports Reference LLC. === Viitteet === Luokka:Kreikkalaiset telinevoimistelijat Luokka:Kreikkalaiset olympiavoittajat Luokka:Vuonna 1977 syntyneet Luokka:Elävät henkilöt
Camogie

Camogie () on yksinomaan naisille tarkoitettu kepein ja palloin pelattava ulkoilmalaji. Kaksi 15-hengen joukkuetta pelaa siinä toisiaan vastaan, ja laji muistuttaa lähinnä irlantilaisten miesten lajia hurling. Camogie on ollut olemassa vuodesta 1904, ja sitä pelaa yli 100 000 pelaajaa 550 seurassa pääasiassa Irlannissa, mutta myös ympäri Eurooppaa, Pohjois-Amerikkaa, Aasiaa ja Australiaa. Camogie-ottelut pelataan 130–145 metrin mittaisilla kentillä, jotka ovat 80–90 metriä leveitä, eli hieman suurempia kuin jalkapallokentät. Camogien pelaajat käyttävät pallon lyömiseen leveäpäistä saarnesta valmistettua keppiä, jota kutsutaan nimellä ”camán”. Pelaajat käyttävät keppiä kuljettaakseen pallon vastustajan maaliin tai joukkuetoverilleen. He saavat ottaa pallon kiinni ja juosta maksimissaan viisi askelta pallon kanssa. Pisteitä saadaan, kun pallo menee vastustajan H:n muotoiseen maaliin vastustajan maaliviivalla. Kun pallo menee H:n viivan yli, maalintekijä saa kolme pistettä. Irlannissa vuosittain järjestettävä Camogien mestaruusottelu, ”All Ireland Camogie Championship” jossa Irlannin Camogie-joukkueet sen 32 maakunnasta pelaavat ulkomailta tulevia joukkueita vastaan houkuttelee paikalle noin 35 000 katsojaa, minkä lisäksi kisat näytetään Irlannin kansallisessa televisiossa. Euroopan maakuntahallitus (The European County Board) järjestää camogieta Manner-Euroopassa. Luokka:Mailapelit Luokka:Irlannin urheilu
Luiz Trainini

Luiz Gustavo Trainini da Silva (s. 14. tammikuuta 1978 Canoas) on brasilialainen jousiampuja. Hän edustaa seuratasolla Sociedade de Ginástica Porto Alegrea. Trainini osallistui Pekingin olympialaisissa 2008 henkilökohtaiseen kilpailuun, joissa hän putosi jo ensimmäisellä kierroksella hävittyään Etelä-Korean Park Gyeong-Molle, joka voitti lopulta kilpailussa hopeaa. == Lähteet == Luokka:Brasilialaiset jousiampujat Luokka:Vuonna 1978 syntyneet Luokka:Elävät henkilöt
Szilveszter Csollány

Szilveszter Csollány (13. huhtikuuta 1970 Sopron – 24. tammikuuta 2022 BudapestGyász: elhunyt az olimpiai bajnok Csollány Szilveszter - NSO) oli unkarilainen telinevoimistelija, olympiavoittaja, maailman- ja Euroopan mestari. Hän oli erikoistunut renkaisiin. Csollány valittiin Unkarin vuoden miesurheilijaksi vuosina 2000 ja 2002. Csollány saavutti kaikki voittamansa arvokisamitalit renkailla. Hän voitti olympiakultaa Sydneyssä 2000 ja olympiahopeaa Atlantassa 1996. Barcelonan kesäolympialaisissa 1992 Csollány oli renkailla kuudes, hypyssä seitsemäs ja moniottelussa sekä joukkuekilpailussa yhdeksäs. Maailmanmestaruuden Csollány voitti Debrecenissä 2002, minkä lisäksi hän saavutti neljä MM-hopeamitalia. EM-kilpailuista Csollány voitti kultaa kerran, Pietarissa 1998, minkä lisäksi hän voitti yhden EM-hopean ja neljä EM-pronssia. Csollány kuoli COVID-19-tautiin tammikuussa 2022. == Lähteet == * Szilveszter Csollány – FIG * ===Viitteet=== Luokka:Unkarilaiset telinevoimistelijat Luokka:Unkarilaiset olympiavoittajat Luokka:Vuonna 1970 syntyneet Luokka:Vuonna 2022 kuolleet
Carin Jämtin

Carin Jämtin (s. 3. elokuuta 1964 Tukholma) on ruotsalainen poliitikko. Hän on toiminut Ruotsin sosiaalidemokraattisen työväenpuolueen puoluesihteerinä maaliskuusta 2011. Jämtin on naimisissa ja hänellä on kaksi lasta. == Poliittinen ura == Jämtin vaikutti poliittisen uransa alussa puolueensa nuorisojärjestössä SSU:ssa (). Hän toimi vuosina 1990–1994 järjestön rahastonhoitajana ja vuosina 1994–1995 liittosihteerinä. Tämän jälkeen hän työskenteli hetken emopuolueessa, kunnes aloitti vuonna 1996 Ruotsin työväenliikkeen kehitysyhteistyöjärjestön Olof Palmes internationella centerin palveluksessa. Vuonna 1999 hän siirtyi järjestön kehittämispäälliköksi, jona hän toimi vuoteen 2003. Vuonna 2003 Jämtinistä tuli Göran Perssonin johtaman hallituksen kehitysministeri, jossa tehtävässä hän toimi syksyyn 2006, jolloin sosiaalidemokraatit joutuivat oppositioon. Keväällä 2006 hän toimi hetken aikaa myös väliaikaisena ulkoministerinä. Syksyn 2006 valtiopäivävaaleissa Jämtin valittiin Ruotsin valtiopäivien jäseneksi, mutta hän jätti paikkansa jo samana vuonna tultuaan valituksi yhdeksi neljästä Tukholman opposition kunnanneuvoksesta (). Hän on toiminut myös kunnanhallituksen varapuheenjohtajana ja puolueensa kunnanvaltuustoryhmän puheenjohtajana. Jämtin valittiin 26. maaliskuuta 2011 sosiaalidemokraattisen työväenpuolueen ylimääräisessä puoluekokouksessa yksimielisesti, vaalivaliokunnan esityksen mukaisesti, puoluesihteeriksi ilman vastaehdokkaita. Hän seurasi tehtävässä Ibrahim Baylania. == Lähteet == == Aiheesta muualla == Luokka:Ruotsin sosiaalidemokraattisen työväenpuolueen poliitikot Luokka:Ruotsin ministerit Luokka:Ruotsin kansanedustajat Luokka:Vuonna 1964 syntyneet Luokka:Elävät henkilöt
Corina Ungureanu

Corina Georgiana Ungureanu (s. 29. elokuuta 1980 Ploiești) on romanialainen entinen telinevoimistelija, maailman- ja Euroopan mestari. Ungureanu voitti Romanian joukkueessa kahdesti joukkuekilpailun maailmanmestaruuden ja kerran Euroopan mestaruuden. Lisäksi hän voimisteli EM-kultaa permannolla Pietarissa 1998. Ungureanu toimi urheilu-uransa loputtua alastonmallina Playboy-lehdelle, ja otetut kuvat julkaistiin lehden Romanian- ja Japanin-versioissa vuonna 2000. Ungureanu, Lavinia Miloșovici ja Claudia Presăcan kuvattiin Japanissa kahteen DVD:hen ja valokuvakirjaan, joissa he voimistelivat yläosattomissa. Osassa kuvauksia he käyttivät virallisia Romanian maajoukkueen kilpa-asujaan, mistä johtuen kolmikkoa kiellettiin kilpailemasta tai valmentamasta Romaniassa vuosina 2002–2007.http://sportsillustrated.cnn.com/more/news/2002/12/17/gymastics_romania_ap/ == Lähteet == * Corina Ungureanu – FIG * Profiili gymn-forum.net:issä * Profiili romanian-gymnastics.com:issa === Viitteet === Luokka:Romanialaiset telinevoimistelijat Luokka:Playboy Luokka:Vuonna 1980 syntyneet Luokka:Elävät henkilöt
Wenche Foss

Eva Wenche Steenfeldt Stang (5. joulukuuta 1917 Kristiania, Norja – 28. maaliskuuta 2011 Oslo) oli norjalainen näyttelijä. Häntä pidetään eräänä maansa tunnetuimmista ja rakastetuimmista näyttelijöistä. Fossin debyytti tapahtui vuonna 1935 Ingridin roolissa Vilhelm Dybwadin operetissa Taterblod Søilen Teaterissa. Uransa aikana hän työskenteli lukuisissa Oslon teattereissa, kuten Norjan kansallisteatterissa 1952–1967 ja 1978–1989. Häntä on pidetty lahjakkaana luonnenäyttelijänä ja hänen uransa on koostunut hyvin monipuolisista rooleista sisältäen niin komediaa, modernia draamaa, musiikkiteatteria kuin klassikkonäytelmienkin naispääosia. Fossin ensimmäinen elokuvarooli oli filmissä Tørres Snørtevold vuonna 1940 ja hän näytteli useissa vuosikymmenen komediaelokuvissa, kuten Den farlige leken ja En herre med bart (1942). Hän näytteli myös useissa Petter Vennerødin ja Svend Wamin elokuvissa, joista tärkein lienee Leve sitt liv (1982), jonka päärooli oli kirjoitettu erityisesti hänen monipuolisia ominaisuuksiaan silmällä pitäen. Viimeisimpiä elokuvarooleja olivat elokuvat Jeg er Dina sekä Musikk for bryllup og begravelser (2002). Norjan kansallisteatterin ulkopuolella oleva, Per Ungin veistämä Wenche Fossin patsas paljastettiin vuonna 2007. Fossin hautaus tapahtui valtion kustannuksella, mistä Norjan hallitus päätti hänen kuolinpäivänään. Norwegian Air Shuttle on maalauttanut Fossin kuvan yhden Boeing 737-800 -koneensa pyrstöön. == Kirjallisuutta == *Etterpå, Sturle S. Nærøn kanssa, 1999 *Nærkontakt – samtaler med Wenche Foss og Arne Næss, toim. Petter Mejlænder, 2004 == Lähteet == Luokka:Norjalaiset näyttelijät Luokka:Vuonna 1917 syntyneet Luokka:Vuonna 2011 kuolleet
Shammi Kapoor

Shamsher Raj Kapoor (; 21. lokakuuta 1931 Bombay – 14. elokuuta 2011 Mumbai), taiteilijanimeltään Shammi Kapoor (), oli intialainen elokuvanäyttelijä ja -ohjaaja. Hän oli yksi johtavista Bollywood-näyttelijöistä 1950- ja 1960-luvulla. Hänen tunnetuimpiin elokuviinsa kuuluvat Junglee (1961), China Town (1962), Kashmir Ki Kali (1964) ja An Evening in Paris (1967). Hän voitti monia palkintoja. Hän kuului tunnettuun Kapoorin sukuun. Hänen isänsä Prithviraj Kapoor sekä veljensä Raj Kapoor ja Shashi Kapoor olivat myös palkittuja näyttelijöitä. Shammi Kapoor meni naimisiin näyttelijä Geeta Balin kanssa vuonna 1955. He saivat kaksi lasta, vuonna 1956 syntyneen Aditya-pojan ja vuonna 1961 syntyneen Kanchan-tytön. Vuonna 1965 Geeta kuoli isorokkoon ja Shammi jäi yksin kahden pienen lapsen kanssa. Vuonna 1969 Kapoor nai Neela Devi Gohilin, joka kuului Bhavnagarin kuninkaalliseen perheeseen. Shammi Kapoor kuoli munuaissairauteen 79-vuotiaana 14. elokuuta 2011. == Palkinnot == * Anandalok Awards ** 2001: Elämäntyöpalkinto * Bollywood Movie Awards ** 2005: Elämäntyöpalkinto * Filmfare Awards ** 1968: Paras miespääosa – Brahmachari ** 1982: Paras miessivuosa – Vidhata ** 1995: Elämäntyöpalkinto * International Indian Film Academy Awards ** 2002: Korvaamaton panos intialaiselle elokuvalle * Kalakar Awards ** 1998: Erikoispalkinto panoksesta intialaiselle elokuvalle * Screen Awards ** 2001: Elämäntyöpalkinto * Zee Cine Awards ** 1999: Elämäntyöpalkinto == Lähteet == == Aiheesta muualla == * * Kapoorin perheen virallinen sivusto * Shammi Kapoorin fanisivusto Luokka:Intialaiset näyttelijät Luokka:Intialaiset elokuvaohjaajat Luokka:Vuonna 1931 syntyneet Luokka:Vuonna 2011 kuolleet
Pyhimys (televisiosarja)

Pyhimys () on brittiläinen televisiosarja, jota tuotettiin vuosina 1962–1969. Sarja kertoo Leslie Charterisin luomasta Simon Templarista, joka oli päähahmo useissa hänen kirjoittamissaan kirjoissa. Sarjan pääroolia näytteli Roger Moore. Pyhimyksen neljä ensimmäistä tuotantokautta tehtiin mustavalkoisena, sarjan kaksi viimeistä kautta taas värillisenä. == Simon Templarin auto == Simon Templarin auto sarjassa oli Volvo P1800, jonka rekisterinumero oli ST1. == Lähteet == Luokka:Brittiläiset televisiosarjat Luokka:1960-luvun televisiosarjat Luokka:ITV:n televisio-ohjelmat